יונתן סאקס

הרב ד"ר יונתן (יעקב צבי) סאקס, באראן סאַקס (כ"ז אדר א' ה'תש"ח - כ' חשוון ה'תשפ"א), איז געווען אן ארטאדאקסישער ענגלישער רב, און א באקאנטער פילאסאפישער דענקער, וואס איז אנערקענט סיי אין דער ארטאדאקסישער וועלט, און סיי אין דער סעקולערער וועלט.

ער איז געווען הויפט רב פונעם פאראייניגטן קעניגרייך אין בריטאניע, פון יאר תשנ"א 1991 ביז ענדע יאר תשע"ג 2013.

ער האט מיט גרויס ערע באקומען דעם טיטל באראן (לארד) פון דער ענגלישער קעניגן עליזאבעט די צווייטע, און האט עס ערליך פארדינט, זייענדיג אנגענומען ביי אלעמען.

הרב זאקס איז מיט דער צייט געווארן דער אפציעלער ראטגעבער אינעם בריטישער קעניגרייך, און עטליכע פון די ענגלישע פרעמיער-מיניסטארן, וואס האט געצייגט א שטארקע קידוש השם, אז זיי האבן זיך ליבערשט פארלאזט אויף זיין ווארט, איידער די קריסטליכע קירכע.

צו דעם האט ער באקומען דורך די יארן א היבשע רייע מיט מעדאלן און פרייזן, פון די העכסטע סארט, סיי אין ענגלאנד, און אויך אין אמעריקא און אין ישראל. און האט סך הכל געקריגן נישט ווייניגער ווי 16 אויסצייכענונגען פון כבוד.

ספעציעל די טעמפעלטאן פרייז וואס איז דאס העכסטע פרייז היינט צוטאגס; העכער די 'נאבל פריז'.

הרב זאַקס האָט ארויסגעגעבן אן ערך פון 30 ביכער, אין וועלכע ער גיבט אַרויס אַ ברייטע וועלט-באַזע איבער דער ראָלע פון ​​רעליגיע, גלאבאליזאציע, עטיק און געזעלשאַפֿטלעכע פֿאַראַנטוואָרטלעכקייט, דער צוקונפֿט פֿון ייִדישקייט, און נאָך.

ער האָט אַרויסגעגעבן אַ סידור, א הגדה, און יו"ט מחזורים, אויף ביידע ווערסיעס פון אשכנז און ספרד, מיט איבערזעצונג און קאָמענטאַרן, אויף עטליכע שפראכן.

און אויסער זיינע צענדליגער ביכער, וואס זענען היבש פארשפרייט און באקאנט אין דער וועלט - זייענדיג פון די בעסט-פאַרקויפטע ביכער, און זיי זענען ערשינען אין עטליכע שפראכן; האט ער אויך ארויסגעגעבן א רייע ספרי קודש, פאר יעדן קלאס פונעם יידישן פאלק.

 ביכער 'אויך' אויף העברעאיש 
 קריזיס און בונד: מאָדערנער און פּאָסטמאָדערן ייִדישער געדאַנק.
 ישראל - חלומות און מציאות: א דיאלאג.
 ראדיקאל דעמאלט און יעצט: די ירושה פון די וועלט'ס עלטסטע רעליגיע.
 אין רעספּעקט פון אנדערש'קייט: ווי קענען מיר פאַרהיטן די צוזאמשטויס פון קולטורען?
 צו היילן אַ צעבראכן וועלט: לעבן ווי אַ רוף צו פֿאַראַנטוואָרטלעכקייט.
 די גרויסער צוזאמארבייט: רעליגיע, וויסנשאַפֿט און די זוך פֿאַר באדייטונג.
 פסח צוליב וואס?: פסח-הגדה מיט פירושים און נאך מאמרים.
 ניט אין נאָמען פון גאָט: קעגן רעליגיעזער טעראר.
 באגריף און שמועס: נײַע בליק אין די וועכענטליכע פרשה, (צוויי בענדער).
 ימים טובים און שמועסן: נייַע בליק אין יידישע ימים טובים.
 אינעם שפראך פונעם צוקונפֿט: אַ זעאונג פאַר אידן און אידישקייט אין דער גלאבאלע קולטור.
 אידייען ​​פון צוויי לעבנס: נייע ארטיקלען אינעם וועכנטליכער פרשה.
 מאָראַל: ערהוילונג פונעם צוזאמענדיגער גוטס אין אַ צעטיילטער צייט.

 ביכער אויף ענגליש 
 טראַדיציאָנעלע אַלטערנאַטיוועס: אָרטאָדאָקסיע און די צוקונפֿט פון יידן.
טראדיציע אין אן אומ'טראדיציאנעלער צייט: עסייען וועגן מאָדערנעם אידישן געדאַנק.
 נאכאנאנדע אמונה: רעליגיע, מאָראַל און געזעלשאַפט.
 אַרגומענטן לשם שמים: נייע מנהגים אין טראדיציאנעלן ייִדישקייט.
 איין פֿאָלק?: טראַדיציע, מאָדערנקייט און ייִדישער אחדות.
 וועלן מיר האָבן אידישע אייניקלעך?: אידישע המשך און ווי אַזוי דאס צו דערגרייכן.
 קהילה פון אמונה.
 די פּאָליטיק פון האָפענונג.
 סעלאַברעיטינג דאס לעבן: געפֿונען גליק אין אומגעריכטעטע ערטער.
 די היים וואָס מיר בויען צוזאַמען: פריש באנייע געזעלשאַפט.
 לעקציעס אין פירערשאַפט: אַ וואכנשריפט.
 עסייען וועגן עטיק.

 וועבלינקען 

 זיין וועבזייטל
 א רייכע באשרייבונג איבער אים: http://www.kaveshtiebel.com/viewtopic.php?f=42&t=11069&start=0

קאַטעגאָריע:הויפט רבנים
קאַטעגאָריע:ענגלישע רבנים